|  |
| --- |
| Eelnõu  **NARVA LINNAVALITSUS** |

**KORRALDUS**

|  |  |
| --- | --- |
| Narva | ……………..2023 nr |
|  |  |

**Kasutusloa andmine (Kalamarja tn 2)**

**ASJAOLUD JA MENETLUSE KÄIK**

19.01.2023.a laekus ehitisregistri keskkonda läbivaatamiseks Kalamarja tn 2 kinnistul (katastritunnus 51107:012:0013) asuvale aiamajale - ehitisregistri kood 120851778 - kasutusloa taotlus nr 2311371/00929. Taotlusele on lisatud aiamaja auditi aruanne „A0320\_TJ\_v07\_Kalamarja2\_2023-02-23“, töö nr A03/2020, koostaja FIE Aleksandra Popova, auditi vastutav pädev isik Lolita Zastrožinova (kutsetunnistuse nr 142704) koos tasutud riigilõivuga ebaseaduslikult ehitatud ehitise ehitisregistrisse kandmise eest.

Auditi aruande kohaselt aiamaja on ebaseaduslikult ehitatud 1999.-2000. aastal ja tal puudub ehitusprojekt ja ehitusluba. Ehitusseadustiku ja planeerimisseaduse rakendamise seaduse § 28 lg 6 kohaselt ehitise ohutuse hindamisel võetakse aluseks ehitusprojekt. Ehitusprojekti puudumisel tehakse ehitise ohutuse hindamiseks ehitise audit. Ehitise audit asendab loa- või teavitamismenetluses ehitusprojekti. Ehitise auditi tellib omanik.

Majandus-ja taristuministri 12.10.2020 määruse nr 61 „Ehitise auditi tegemise kord“ § 8 p 4 kohane erakorraline audit on tehtud puuduvate ehitusdokumentide asendamiseks. Auditi aruande hinnangu kohaselt „aiamajavastavad ehitamise ajal kehtinud normidele ja nõuetele, ei ole tuleohtlikud“.

Ehitusseadustiku ja planeerimisseaduse rakendamise seaduse § 28 lg 2 kohaselt, kui nimetatud ehitis on valmis ja ehitusteatise või ehitusloakohustuslikke töid ei ole vaja teha, võib ehitisele anda kasutusloa või kasutamisest teavitada vastavalt ehitusseadustiku lisale 2.

19.01.2023. a on ehitisregistri keskkonnas, kodulehel www.ehr.ee, genereeritud kasutusloa eelnõu menetlus nr 346601, mis suunati ehitisregistri kaudu Narva Linnavalitsuse Arhitektuuri- ja Linnaplaneerimise Ametile ja Päästeameti Ida päästekeskusele. Ehitusdokumentatsioonis on avastatud puudused ning kasutusloa taotlus tagastati taaskord puuduste kõrvaldamiseks ehitisregistri elektroonilise keskkonna kaudu. 23.02.2023. a on esitatud ehitisregistri keskkonda uuesti kasutusloa taotlus nr 2311371/00929 v03. 07.03.2023. a kooskõlastasid kasutusloa taotluse eelnõu kõik menetlusse kaasatud isikud.

Ehitusseadustiku § 55 loetletud kasutusloa andmisest keeldumise põhjused puuduvad, kuna auditi „Aiamaja auditi aruanne“, töö nr A03/2020, koostaja FIE Aleksandra Popova, auditi vastutav pädev isik Lolita Zastrožinova (kutsetunnistuse nr 142704) kohaselt vastab Kalamarja tn 2 maaüksusel asuv aiamaja nõuetele ja seda on võimalik ohutult ja iseseisvalt kasutada, seega kasutusloa andmiseks takistusi ei ole.

**2. ÕIGUSLIKUD ALUSED**

2.1. Ehitusseadustiku § 51 lõike 1 kohaselt annab kasutusloa kohaliku omavalitsuse üksus, kui seadusega ei ole sätestatud teisiti.

2.2. Ehitusseadustiku § 54 lõike 1 kohaselt antakse kasutusluba, kui ehitis vastab õigusaktides sätestatud nõuetele, eelkõige ehitisele esitatud nõuetele, ja ehitusloale.

2.3. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt on järelevalve osakonna põhiülesandeks ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

**3. OTSUS**

Anda kasutusluba Kalamarja tn 2 kinnistul (katastritunnus 51107:012:0013) asuvale olemasolevale aiamajale.

**4. RAKENDUSSÄTTED**

4.1. Korraldus jõustub seadusega sätestatud korras.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Katri Raik

Linnapea Üllar Kaljuste

Linnasekretär